title: Instituto francés de Zaragoza
text: L'Instituto francés de Zaragoza (en francés, Institut français de Saragosse) ye un Instituto francés creyau en 1919 en Zaragoza. En l'actualidat, ocupa una oficina en o Paseyo Sagasta de Zaragoza. Dende 1945, pende en o Menisterio d'Asuntos Foranos de Francia y fa parte d'a cobertura cultural francesa en l'extranchero.
  
  Tiene a disposición de totz publicos una biblioteca-mediateca con más de 8000 documentos franceses, consultables en os locals u amprables.
  
  Fins 
  Tien a finalidat de l'amostranza d'a luenga francesa, a difusión y l'intercambeo cultural, asinas como a participación en a cooperación lingüistica y cultural entre Francia, Aragón y Espanya. Fa cursos de francés en os locals de l'Instituto, pero igualment en interpresas.
  
  Ye centro oficial ta fer os examens DELF y DALF.
  
  L'Instituto francés sostiene os avenimientos culturals y difunde a creyación francofona (artes plasticas, musica, baile, cine, literatura...).
  
  Se veiga tamién
   Liceo francés Molière de Zaragoza
  
  Vinclo externo 
    Web oficial
  
  Educación en Aragón
  Idioma francés